Dansk Folkemuseum
Dansk Folkemuseum, kulturhistorisk museum grundlagt 1881 af Tivolis daværende artistiske direktør Bernhard Olsen, der var inspireret af den svenske sprogforsker og museumsmand Artur Hazelius.
Dansk Folkemuseum blev navngivet af Bernhard Olsen og han åbnede det i 1885 for offentligheden i Panoptikonbygningen på Vesterbrogade i København.
I 1920 blev Dansk Folkemuseum administrativt underlagt Nationalmuseet og samlingen blev i 1926 midlertidigt overflyttet til Kunstindustrimuseets loftsetage, for i 1934 at blive genåbnet i det ombyggede og udvidede Nationalmuseet.
Se også Nationalmuseet.